OpenLLM-France/wikimedia huggingface dataset:
# Phil·lipsita-Ca

La phil·lipsita-Ca és un mineral de la classe dels silicats. Rep el nom per ser el membre amb calci dominant de la sèrie de la phil·lipsita.

## Característiques

La phil·lipsita-Ca és un silicat de fórmula química (Ca$_{0.5}$,K,Na,Ba$_{0.5}$)$_{4-7}$[Al$_{4-7}$Si$_{12-9}$O$_{32}$]·12H₂O. Cristal·litza en el sistema monoclínic. La seva duresa a l'escala de Mohs es troba entre 4 i 5.
Segons la classificació de Nickel-Strunz, la phillipsita-Ca pertany a «09.GC: Tectosilicats amb H₂O zeolítica, cadenes de connexions dobles de 4-enllaços» juntament amb els següents minerals: amicita, garronita-Ca, gismondina-Ca, gobbinsita, harmotoma, phil·lipsita-K, phil·lipsita-Na, flörkeïta, merlinoïta, mazzita-Mg, mazzita-Na, perlialita, boggsita, paulingita-Ca i paulingita-K.

## Formació i jaciments

Va ser descoberta al tuf de Lower Salt Lake, a la localitat d'Oahu, al comtat de Honolulu (Hawaii, Estats Units). Tot i tractar-se d'una espècie no gaire habitual ha estat descrita en tots els continents del planeta a excepció de l'Antàrtida. Als territoris de parla catalana ha estat descrita a la pedrera d'ofita del Barranc Salat, a la localitat de Calp (Alacant, País Valencià).

## Referències

* ↑ «Phillipsite-Ca» (en anglès). Mindat. [Consulta: 12 març 2020].
# París-Roubaix 1932

La París-Roubaix 1932 fou la 33a edició de la París-Roubaix. La cursa es disputà el 27 de març de 1932 i fou guanyada pel belga Romain Gijssels.

## Classificació final

| | Ciclista | Equip |
| 1 | Romain Gijssels | Dilecta |
| 2 | Georges Ronsse | La Française |
| 3 | Herbert Sieronski | Oscar Egg |
| 4 | Jean Aerts | Alcyon-Dunlop |
| 5 | Alfons Schepers | La Française |
| 6 | Jef Demuysere | Genial Lucifer - Hutchinson |
| 7 | Alfons Ghesquière | Alcyon - Dunlop |
| 8 | Émile Decroix | Genial Lucifer - Hutchinson |
| 9 | Julien Vervaecke | Labor |
| 10 | Alfons Deloor | Dilecta |

## Enllaços externs

* Web oficial
* Resultats de l'edició de 1932 a les-sports.info
* Resultats de l'edició de 1932 Arxivat 2016-03-03 a Wayback Machine. a cyclebase.nl
# Canalipalpats

Els canalipalpats (Canalipalpata) són una infraclasse d'annèlids de la classe dels poliquets. Consta de nombroses famílies entre les que destaquen les de l'ordre dels sabèl·lides (cucs tubulars, cucs en ventall, i cucs plomosos) i els Alvinellidae, una família de cucs marins d'aigües profundes associats amb surgències submarines termals.
Els canalipalpats no tenen ni dents ni mandíbules. La majoria s'alimenten mitjançant filtració. Tots, excepte la família Siboglinidae, disposen de cilis que condueixen les partícules d'aliment a la boca.

## Registre fòssil

El membre més antic d'aquest grup, que s'ha trobat fossilitzat a l'illa de Terranova, és Terebellites franklini i data del Cambrià mitjà.

## Ús en aquaris

Moltes espècies de canalipalpats són vistoses. Es recomanen per a principiants dels aquaris marins (d'aigua salada) les espècies de Sabellida i l'espècie cuc de l'arbre de Nadal (un tipus de serpúlid).

## Taxonomia

La infraclasse Canalipalpata es subdivideix en tres ordres y 23 famílies i inclou un total de 4.073 espècies:

### Famílies basals

   * Família Sabellariidae Johnston, 1865

### Ordre Sabellida

   * Família Fabriciidae Rioja, 1923
   * Família Sabellidae Latreille, 1825
   * Família Serpulidae Rafinesque, 1815
   * Família Siboglinidae Caullery, 1914 (abans fílums Pogonophora i Vestimentifera)

### Ordre Spionida

   * Família Apistobranchidae Mesnil & Caullery, 1898
   * Família Longosomatidae Hartman, 1944
   * Família Poecilochaetidae Hannerz, 1956
   * Família Spionidae Grube, 1850
   * Família Trochochaetidae Pettibone, 1963
   * Família Uncispionidae Green, 1982

### Ordre Terebellida

* Subordre Cirratuliformia
** Família Acrocirridae Banse, 1969
** Família Cirratulidae Ryckholt, 1851
** Família Ctenodrilidae Kennel, 1882
** Família Fauveliopsidae Hartman, 1971
** Família Flabelligeridae de Saint-Joseph, 1894
** Família Sternaspidae Carus, 1863
* Subordre Terebelliformia
** Família Alvinellidae Desbruyères & Laubier, 1986
** Família Ampharetidae Malmgren, 1866
** Família Melinnidae Chamberlin, 1919
** Família Pectinariidae Quatrefages, 1866
** Família Terebellidae Johnston, 1846
** Família Trichobranchidae Malmgren, 1866

## Referències

* ↑ «WoRMS - World Register of Marine Species - Canalipalpata» (en anglès). [Consulta: 6 febrer 2021].
* ↑ Robert D. Barnes. Invertebrate Zoology. 4th. Holt-Saunders, 1980. ISBN 4833700018.
* ↑ Peter Ax. Multicellular Animals: The Phylogenetic System of the Metazoa. 2. Springer-Verlag, 1996. ISBN 3540674063.
* ↑ M.J.Benton. The Fossil Record 2. Chapman & Hall, 1993. ISBN 0412393808.
* ↑ Martyn Haywood. The Manual of Marine Invertebrates. Salamander Books Limited, London, 1989. ISBN 086101474X.
* ↑ «WoRMS - World Register of Marine Species - Taxonomic tree». [Consulta: 6 febrer 2021].
# Tàngara ocràcia

La tàngara ocràcia (Sphenopsis ochracea) és un ocell de la família dels tràupids (Thraupidae).

## Hàbitat i distribució

Habita la selva pluvial, vegetació secundària, matolls i bambú dels Andes del sud-oest de Colòmbia i l'oest de l'Equador.

## Referències

* ↑ «Tàngara ocràcia». Cercaterm. TERMCAT, Centre de Terminologia. Rev. 20/10/2022(català)
# Matriu estocàstica

En matemàtiques, una matriu estocàstica, matriu de probabilitat o matriu de transició, s'utilitza per descriure les transicions de la cadena de Markov. S'ha trobat un ús en la teoria de probabilitats, estadística i àlgebra lineal, així com en ciències de computació. Existeixen diverses definicions i diferents tipus de matrius estocàstiques:
* Una matriu estocàstica a la dreta, és aquella matriu quadrada, llurs files se componen de nombres reals no negatius i la seva suma és 1.
* Una matriu estocàstica a l'esquerra, és aquella matriu quadrada, llurs columnes se componen de nombres reals no negatius i la seva suma és 1.
* Una matriu doblement estocàstica és aquella matriu quadrada que té tots els nombres reals no negatius, i la suma de les files i la suma de les columnes dona 1.
En el mateix sentit es pot definir un vector estocàstic com un vector llurs elements consisteixen en nombres reals no negatius que sumats donen 1.
# Philrothita

La philrothita és un mineral de la classe dels sulfurs que pertany al grup de la sartorita. Rep el nom en honor de Philippe Roth (n. 1963), geofísic i antic cap de la Forschungsgemeinschaft Lengenbach.

## Característiques

La philrothita és una sulfosal de fórmula química TlAs₃S₅. Va ser aprovada com a espècie vàlida per l'Associació Mineralògica Internacional el 2013, sent publicada l'any 2014. Cristal·litza en el sistema monoclínic. La seva duresa a l'escala de Mohs es troba entre 3 i 3,5.
L'exemplar que va servir per a determinar l'espècie, el que es coneix com a material tipus, es troba conservat al Museu de Mineralogia del Departament de Geosciències de la Universitat de Pàdua, a Itàlia, amb el número de catàleg: m12605.

## Formació i jaciments

Va ser descoberta a la pedrera Lengenbach, situada a la localitat de Binn, dins el districte de Goms (Valais, Suïssa), on es troba en realgar en forma de cristalls de fins a 200 μm de diàmetre, també associada a smithita, sartorita i rútil. També ha estat descrita al dipòsit de Vorontsovskoe, a l'óblast de Sverdlovsk (Rússia). Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Philrothite» (en anglès). Mindat. [Consulta: 27 setembre 2022].
# Antonio da Costa Fernandes

António da Costa Fernandes, també conegut com a Tony da Costa (nascut el 1942), és un polític angolès. El 1963 va anar a estudiar a Portugal, on va planejar alçar-se en armes contra les autoritats colonials. Després va marxar a Suïssa, on va conèixer Jonas Savimbi. Tots dos van fundar UNITA el 1966 i Da Costa Fernandes en va ser representant a la Gran Bretanya
Després, quan UNITA es va alinear amb la República Popular de la Xina, va reclutar refugiats a Zàmbia perquè s'entrenessin en aquell país. Durant la Guerra Civil Angolesa va exercir com a ministre d'Afers Exteriors. El 1992, Da Costa Fernandes i el ministre d'Interior d'UNITA, el general Miguel N'Zau Puna, van abandonar el partit per denunciar el fet que, presumptament, el líder d'UNITA, Jonas Savimbi, havia ordenat els assassinats de Wilson dos Santos, delegat d'UNITA a Portugal, i Tito Chingunji, un dels predecessors de Da Costa Fernandes. Les morts de Dos Santos i Chingunji i les defeccions de Da Costa Fernandes i Puna van afeblir les relacions entre els Estats Units i UNITA i van danyar seriosament la reputació internacional de Savimbi. Després de la seva defecció va ingressar en l'MPLA, que el va nomenar diplomàtic a la Gran Bretanya i a l'Índia.

## Referències

* ↑ Nacionalista Ernesto Mulato lança livro de memórias Arxivat 2017-05-31 a Wayback Machine., O Pais
* 1 2 Brittain, Victoria. Death of Dignity: Angola's Civil War, 1998, p. 10.
* ↑ Meredith, Martin. The Fate of Africa: From the Hopes of Freedom to the Heart of Despair: A History of 50 Years of Independence, 2005, p. 604.
* ↑ «A Unita do Dr. Savimbi matava e não dava explicações a ninguém!» Arxivat 2017-05-30 a Wayback Machine., angonoticias, 19 d'abril de 2004
* ↑ Unita: a Traição como a Separação do Trigo e do Joio, ovimbundu.org, 10 de juliol de 2009
# Redwood

«Redwood» té aquests significats:
* Toponímia:
** Redwood (Oregon), concentració de població designada pel cens dels Estats Units a l'estat d'Oregon
** Redwood (Nova York), concentració de població designada pel cens dels Estats Units a l'estat de Nova York
** Redwood (Texas), concentració de població designada pel cens dels Estats Units a l'estat de Texas
** Redwood City, població dels Estats Units a l'estat de Califòrnia
** Redwood Falls, població dels Estats Units a l'estat de Minnesota
** Parc Nacional de Redwood, parc nacional dels Estats Units al llarg de la costa nord de Califòrnia. El parc, juntament amb
** Ranxeria Redwood Valley o reserva Redwood Valley, reserva de la terra on hi resideix la comunitat d'amerindis coneguda com a banda d'indis pomo de Redwood Valley, al nord-est de la ciutat de Redwood Valley del comtat de Mendocino (Califòrnia)
* Biografies: Bernard Boverton Redwood (Londres, 1874 – 1911), esportista anglès
# Roger de Beauvais

Roger de Blois († el 24 de juny de 1022) comte i bisbe de Beauvais, seria segons certs autors el fill d'Eudes I de Blois. Falsament anomenat Roger de Xampanya, es va fer guarda dels segells dels reis Hug Capet i Robert el Pietós. És sota el seu episcopat que el comtat de Beauvais va ser unit al bisbat.

## Referències

* ↑ Roger, comte de Beauvais
# Tàngara pitnegra

La tàngara pitnegra (Stilpnia nigrocincta) és un ocell de la família dels tràupids (Thraupidae).

## Hàbitat i distribució

Habita la selva pluvial, vegetació secundària i bosc obert de les terres baixes, des de l'est de Colòmbia i sud de Veneçuela i Guyana, cap al sud, a través de l'est de l'Equador i est del Perú fins al nord i l'est de Bolívia i oest amazònic del Brasil.

## Referències

* ↑ «Tàngara pitnegra». Cercaterm. TERMCAT, Centre de Terminologia. Rev. 20/01/2023(català)
# Smithville (Missouri)

Smithville és una població dels Estats Units a l'estat de Missouri. Segons el cens del 2000 tenia 5.514 habitants.

## Demografia

Segons el cens del 2000, Smithville tenia 5.514 habitants, 2.067 habitatges, i 1.529 famílies. La densitat de població era de 155,3 habitants per km².
Dels 2.067 habitatges en un 41% hi vivien nens de menys de 18 anys, en un 62,7% hi vivien parelles casades, en un 8,8% dones solteres, i en un 26% no eren unitats familiars. En el 22,4% dels habitatges hi vivien persones soles el 8,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,62 i el nombre mitjà de persones que vivien en cada família era de 3,07.
Per edats la població es repartia de la següent manera: un 28,4% tenia menys de 18 anys, un 6,6% entre 18 i 24, un 34,3% entre 25 i 44, un 19,2% de 45 a 60 i un 11,6% 65 anys o més.
L'edat mediana era de 34 anys. Per cada 100 dones de 18 o més anys hi havia 89,7 homes.
La renda mediana per habitatge era de 52.639 $ i la renda mediana per família de 58.966 $. Els homes tenien una renda mediana de 42.388 $ mentre que les dones 29.150 $. La renda per capita de la població era de 22.669 $. Entorn del 2,5% de les famílies i el 4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Smithville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Smithville». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# (887) Alinda

Alinda és l'asteroide número 887. És un asteroide Amor i fou descobert per l'astrònom Max Wolf des de l'Observatori de Heidelberg-Königstuhl a Heidelberg (Alemanya), el 3 de gener de 1918. La seva designació provisional era 1918 DB.

## Referències

* 1 2 3 4 5 6 7 8 9 «JPL Small-Body Database». [Consulta: 23 octubre 2023].
* ↑ Afirmat a: Minor Planet Center Database.
* 1 2 3 4 5 6 «JPL Small-Body Database». [Consulta: 24 gener 2024].
# Tartina City

Tartina City, estrenada com DP75: Tartina City al Estats Units i com Ndjamena City a França, és una pel·lícula dramàtica de 2007 del director txadià Issa Serge Coelo, el seu segon llargmetratge de coproducció entre el Txad, Gabon i Marroc. La pel·lícula ha guanyat el premi a la innovació al 31è Festival Internacional de Cinema de Montreal. Tot i que el país on es desenvolupa l'acció no es diu el nom, el context és el de la història txadiana dels anys vuitanta i noranta. l títol del nom prové de la "tartina", una barreja de pa i entranyes d'ovella que es servia als presoners.

## Argument

L'acció està ambientada en un país africà sense nom, on un brutal esquadró de la mort governamental comandat pel coronel Koulbou (Felkissam Mahamat) està actiu. Un periodista, Adoum (Youssouf Djaoro), després d'haver obtingut el seu passaport, vol viatjar a l'estranger per poder informar de la situació al seu país; però mentre està a l'aeroport, es troba una carta comprometedora sobre ell. Adoum és tancat a una de les presons de Koulbou. Tota l'esperança sembla perduda, però l'Adoum troba l'ajuda inesperada de l'esposa de Koulbou, la Hawa.

## Repartiment

* Youssouf Djaoro : coronel Koulbou
* Felkissam Mahamat : Adoum Baroun
* Billy Josephine : Hawa
* Adama Rahama : Zara

## Recepció

La pel·lícula va ser resenyada favorablement per Variety, que tot i que va assenyalar la "progressió de la història farragosa i un paquet tecnològic minimalista" de la pel·lícula, va jutjar que va superar aquestes dificultats col·locant al centre la figura del coronel Koulbou, la interpretació del qual és elogiada. El revisor conclou dient que "Coelo mostra un compromís amb les preocupacions socials que el marca com a cineasta per veure des de la regió". Jeune Afrique també valora positivament la pel·lícula, "una pel·lícula molt dura, sense cap concessió a l'esteticisme... Les seves imatges molt crues a vegades han commocionat els espectadors, però l'autor evita caure en el sensacionalisme per descriure el martiri d'un presoner de llibertat d'opinió".

## Referències

* ↑ Montreal World Film Festival Awards
* ↑ (francès) "Issa Serge Coelo, cinéaste tchadien: "On a encore du travail à faire" Arxivat 2007-09-15 a Wayback Machine.", Tchad et Culture.
* ↑ Africultures, cultures africaines
* ↑ E. Cockrell, "DP75: Tartina City", Variety, 17-9-2007.
* ↑ (francès) R. de Rochebrune, "Politique sur grand écran", Jeune Afrique, 11-3-2007.

## Enllaços externs

* (francès) Tartina City a Africultures
# Phil·lipsita

Phil·lipsita és el nom comú que reben tres minerals de la classe dels silicats: phil·lipsita-Ca, phil·lipsita-K i phil·lipsita-Na, molt relacionats amb la flörkeita. Reben el seu nom del mineralogista anglès William Phillips (1776-1829).

## Característiques

Segons la classificació de Nickel-Strunz, la phil·lipsita-Ca, la phil·lipsita-K i la phil·lipsita-Na pertanyen a "09.GC: Tectosilicats amb H₂O zeolítica, cadenes de connexions dobles de 4-enllaços» juntament amb els següents minerals: amicita, garronita, gismondina-Ca, gobbinsita, harmotoma, flörkeïta, merlinoïta, mazzita-Mg, mazzita-Na, perlialita, boggsita, paulingita-Ca i paulingita-K.

### Phil·lipsita-Ca

La phil·lipsita-Ca és el membre dominant amb calci de la phil·lipsita. La seva fórmula és (Ca$_{0,5}$,K,Na,Ba$_{0,5}$)$_{4-7}$[Al$_{4-7}$Si$_{12-9}$O$_{32}$]·12H₂O, i la seva duresa a l'escala de Mohs oscil·la entre 4 i 5. Forma sèries de solució sòlida amb l'harmotoma, amb la phil·lipsita-Na i amb la phil·lipsita-K. Com les altres dues espècies de phil·lipsita, cristal·litza en el sistema monoclínic. La seva fractura és irregular, amb una exfoliació desigual en {010}. La seva localitat tipus és Lower Salt Lake Tuff, Oahu, Honolulu, Hawaii, Estats Units.

### Phil·lipsita-K

La phil·lipsita-K és el membre dominant amb potassi de la phil·lipsita, i es troba molt relacionada amb la flörkeita. La seva fórmula química és (K,Na,Ca$_{0,5}$,Ba$_{0,5}$)$_{4-7}$[Al$_{4-7}$Si$_{12-9}$O$_{32}$]·12H₂O, i la seva duresa a l'escala de Mohs oscil·la entre 4 i 5. Forma sèries de solució sòlida amb la phil·lipsita-Na i amb la phil·lipsita-Ca. La seva localitat tipus es troba a Capo di Bove, Roma, Itàlia.

### Phil·lipsita-Na

La phil·lipsita-Na és el membre dominant amb sodi de la phil·lipsita. La seva fórmula química és (Na,K,Ca$_{0,5}$,Ba$_{0,5}$)$_{4-7}$[Al$_{4-7}$Si$_{12-9}$O$_{32}$]·12H₂O, i la seva duresa a l'escala de Mohs oscil·la entre 4 i 5. Forma sèries de solució sòlida amb la phil·lipsita-K i amb la phil·lipsita-Ca. La seva localitat tipus es troba a Rupe di Aci Castello, Aci Castello (Etna), Catània, Sicília, Itàlia.

## Referències

* ↑ «Phillipsite» (en anglès). Mindat. [Consulta: 30 novembre 2014].
* ↑ «Flörkeite» (en anglès). Mindat. [Consulta: 30 novembre 2014].
* ↑ «Phillipsite-Ca» (en anglès). Mindat. [Consulta: 30 novembre 2014].
* ↑ «Phillipsite-K» (en anglès). Mindat. [Consulta: 1r desembre 2014].
* ↑ «Phillipsite-Na» (en anglès). Mindat. [Consulta: 1r desembre 2014].
# Pàvel Iakuixevski

Pàvel Andrèievitx Iakuixevski (en rus Павел Андреевич Якушевский) (Sestroretsk, Sant Petersburg, 24 de setembre de 1987) és un ciclista rus, especialista en la pista.

## Palmarès

* 2008
** Campió d'Europa sub-23 en Velocitat per equips (amb Denís Dmítriev i Stoian Vasev)
* 2016
** Campió d'Europa en Velocitat

### Resultats a la Copa del Món

* 2017-2018
** 1r a Santiago de Xile, en Velocitat per equips

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Valencia Open 500 2013

El Torneig de València 2013, oficialment conegut com a Valencia Open 500 2013, és un esdeveniment de tennis masculí disputat sobre pista dura que pertany a les sèries 500 de l'ATP. La 19a edició del torneig es va celebrar entre el 19 i el 27 d'octubre del 2013 a la Ciutat de les Arts i les Ciències de València.
El tennista rus Mikhaïl Iujni va guanyar el seu segon títol de l'any.

## Quadre individual masculí

| 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final |
| 1 | D. Ferrer | 6 | 6 |
| | J. Benneteau | 2 | 1 | 1 | D. Ferrer | 6 | 4 | 6 |
| Q | J. Sousa | 2 | 5 | 5 | J. Janowicz | 4 | 6 | 0 |
| 5 | J. Janowicz | 6 | 7 | | | | | | 1 | D. Ferrer | 6 | 6 |
| 3 | N. Almagro | 6 | 7 | | | | | | 3 | N. Almagro | 2 | 3 |
| Q | M. Przysiężny | 4 | 5 | 3 | N. Almagro | 7 | 6 | | | | | |
| | M. Granollers | 3 | 2 | 7 | F. Fognini | 6⁶ | 2 | | | | | |
| 7 | F. Fognini | 6 | 6 | | | | | | | | | | 1 | D. Ferrer | 3 | 5 |
| WC | R. Bautista Agut | 2 | 6$^3$ | | | | | | | | | | | M. Iujni | 6 | 7 |
| | D. Tursúnov | 6 | 7 | | D. Tursúnov | 6 | 6 | | | | | |
| | J. Chardy | 7 | 6 | | J. Chardy | 3 | 3 | | | | | |
| 4 | J. Isner | 6$^7$ | 3 | | | | | | | D. Tursúnov | 2 | 4 |
| Q | A. Falla | 2 | 3 | | | | | | | M. Iujni | 6 | 6 |
| | J. Nieminen | 6 | 6 | | J. Nieminen | 5 | 7 | 4 | | | | |
| | M. Iujni | 6 | 6 | | M. Iujni | 7 | 6$^4$ | 6 |
| | P. Kohlschreiber | 4 | 3 | | | | | |

## Quadre dobles masculins

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final | Final |
| 1 | Bob Bryan Mike Bryan | 6 | 7 | |
| | Santiago González Scott Lipsky | 4 | 5 | | 1 | Bob Bryan Mike Bryan | 6 | 6 |
| 4 | David Marrero Fernando Verdasco | 1 | 3 | | | Tommy Haas André Sá | 3 | 4 |
| | Tommy Haas André Sá | 6 | 6 | | | | | | 1 | Bob Bryan Mike Bryan | 6$^3$ | 7 | [11] |
| | Jamie Murray John Peers | 6 | 6 | | | | | | 2 | Alexander Peya Bruno Soares | 7 | 6¹ | [13] |
| | Jarkko Nieminen Dmitri Tursúnov | 1 | 3 | | | Jamie Murray John Peers | 3 | 6$^4$ |
| | John Isner Feliciano López | 6 | 5 | [5] | 2 | Alexander Peya Bruno Soares | 6 | 7 |
| 2 | Alexander Peya Bruno Soares | 3 | 7 | [10] | | | | |

## Enllaços externs

* Quadre individual masculí PDF
* Quadre dobles masculins PDF
València / Mallorca :
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015 :
ATP World Tour 2013
< 2012
2014 > :
ATP World Tour Finals, Londres :
# Smithville (Tennessee)

Smithville és una població dels Estats Units a l'estat de Tennessee. Segons el cens del 2000 tenia 3.994 habitants.

## Demografia

Segons el cens del 2000, Smithville tenia 3.994 habitants, 1.675 habitatges, i 1.065 famílies. La densitat de població era de 262,3 habitants/km².
Dels 1.675 habitatges en un 27,9% hi vivien nens de menys de 18 anys, en un 43% hi vivien parelles casades, en un 16,9% dones solteres, i en un 36,4% no eren unitats familiars. En el 33,4% dels habitatges hi vivien persones soles el 15,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 2,85.
Per edats la població es repartia de la següent manera: un 22,9% tenia menys de 18 anys, un 8,9% entre 18 i 24, un 26,4% entre 25 i 44, un 22,3% de 45 a 60 i un 19,6% 65 anys o més.
L'edat mediana era de 38 anys. Per cada 100 dones de 18 o més anys hi havia 78 homes.
La renda mediana per habitatge era de 22.482 $ i la renda mediana per família de 30.179 $. Els homes tenien una renda mediana de 29.231 $ mentre que les dones 20.705 $. La renda per capita de la població era de 16.854 $. Entorn del 15,4% de les famílies i el 22,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Smithville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Smithville». American Fact Finder. Oficina del Cens dels Estats Units, 12-01-2010.
# (260) Huberta

(260) Huberta és un asteroide pertanyent al cinturó exterior d'asteroides descobert el 3 d'octubre de 1886 per Johann Palisa des de l'observatori de Viena, Àustria. Està nomenat en honor de Hubert de Lieja, patró dels caçadors i astrònoms.

## Referències

* 1 2 3 4 5 6 7 8 «JPL Small-Body Database». [Consulta: 17 octubre 2023].
* ↑ Afirmat a: Minor Planet Center Database.
* 1 2 3 4 5 6 7 «JPL Small-Body Database». [Consulta: 24 gener 2024].
* ↑ Afirmat a: Dictionary of Minor Planet Names (sisena edició revisada i ampliada). Pàgina: 36. Editorial: Springer Science+Business Media. Llengua del terme, de l'obra o del nom: anglès.
* ↑ Dictionary of Minor Planet Names (en anglès), 5a edició.

## Enllaços externs

* «(260) Huberta» (en anglès). «(260) Huberta» (en anglès). [Consulta: 5 juny 2015].